

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 8.decembrī Nr.**653**

(prot.Nr.**26**, **3**.§)

**Par līdzfinansējuma piešķiršanu no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 11.punktu, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20, 11., 24., 25. un 26.punktu, ņemot vērā biedrības “Latvijas Politiski represēto apvienība” struktūrvienības “Daugavpils novada politiski represēto klubs” 2016.gada 16.novembra pieteikumu, Daugavpils pilsētas domes Sociālo jautājumu komitejas 2016.gada 1.decembra sēdes protokolu Nr.18, Daugavpils pilsētas domes Finanšu komitejas 2016.gada 1.decembra sēdes protokolu Nr.32, atklāti balsojot: PAR – 13 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas „Sabiedrisko organizāciju atbalsta fonds” līdzfinansējumu biedrības “Latvijas Politiski represēto apvienība” (reģ.Nr.40008002052) struktūrvienībai “Daugavpils novada politiski represēto klubs” (nod.reģ.kods 90010813112) EUR 122,00 apmērā (*viens simts divdesmit divi* *euro un 00 centi)* dalības braucienam, lai piedalītos Latvijas Politisko Represēto Apvienības 28.Konferencē Rīgā, 2016.gada 16.decembrī.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)*  J.Lāčplēsis